پاڪستان جو قومي ترانو

قومي ترانو  پاڪستان جو قومي ترانو آهي،  هن جي ڌن احمد جي چاڳلا 1949ع ۾ ترتيب ڏني. جڏهن ته تراني جي شاعري حفيظ جالندري جي آهي، جيڪا هن 1952ع تي ڪئي. آگسٽ 1954ع تي سرڪاري طور هن تراني کي پاڪستان جي قومي تراني طور اپنايو ويو. ساڳي سال 11 مشهور فنڪارن، احمد رشدي، ڪوڪب جهان، رشيده بيگم، نجم آرا، نسيمه شاهين، زوار حسين، اختر عباس، غلام دستگير، انور ظهير ۽ اختر واسي علي جي آوازن ۾ رڪارڊ ڪيو ويو.

تاريخ 

پاڪستان جي قومي تراني جي پھرين ڌن تيار ٿي ھئي بعد ۾ ان ڌن سان مطابقت ۾ مختلف شاعرن کان ٽي سال بعد لکايو ويو جن مان حفيظ جالنڌري وارو لکيل موجوده ترانو پاڪ سرزمين شادباد  منظور ڪيو ويو. تراني جي ڌن سنڌ جي ھڪ موسيقار  احمد غلام علي ڇاڳلا تيار ڪئي جيڪا 21 آگسٽ 1949ع تي پاڪستان جي حڪومت منظور ڪئي. پاڪ سرزمين شادباد جي ان ڌن سان بھترين مطابقت ٿيڻ بعد گورنر جنرل ملڪ غلام محمد 4 آگسٽ 1954ع تي احمد جي ڇاڳلا جي ڌن ۽ ابوالاثر حفيظ جالنڌري جي پاڪ سرزمين شادباد کي پاڪستان جو قومي ترانو ڪري منظور ڪيو. 13 آگسٽ 1954ع تي اھو ترانو پھريون دفعو ريڊيو پاڪستان تي نشر ڪيو ويو [Pakistan Milestone, Chronology: March 1940 to August 2010; By Professor Muhammad Yusuf; 1st edition, 2011 ]  

شاعري 
تراني جي شاعري، پاڪستان جي اردو شاعر حفيظ جالندري 1952ع تي ڪئي، تراني جي شاعري فارسي ٻولي سان ملندڙ جلندڙ آهي، ان ڪري ترانو فارسي توڙي اردو ڄاڻيندڙ ماڻهو آساني سان سمجهي سگھن ٿا.  تراني ۾ سواءَ هڪ اردو لفظ ”ڪا“ جي سمورا لفظ فارسي ٻولي جا آهن., The National Anthem of Pakistan
 سنڌي  انگريزيپاڪ سرزمین شاد باد
ڪشور حسين شاد باد
تو نشان عزم عالي شان
 ارض پاڪستان!
مرڪز یقین شاد باد
پاڪ سرزمین ڪا نظام
قوت اخوت عوام
قوم ، ملڪ ، سلطنت
پائندہ تابندہ باد
شاد باد منزل مراد
پرچم ستارہ و هلال
رهبر ترقي و ڪمال
ترجمان ماضي شان حال
 جان استقبال!
سایۂ خدائي ذوالجلالBlessed be the Sacred Land
Happy and bounteous realm
Symbol of high resolve
Land of Pakistan
Blessed be thou, Citadel of Faith
The Order of this Sacred Land
Is the might of the Brotherhood of the People
May the nation, the country, and the state
Shine in glory everlasting
Blessed be the goal of our ambition
This Flag of the Crescent and Star
Leads the way to progress and perfection
Interpreter of our past, glory of our present
Inspiration of our future
Symbol of the Almighty's protection

 مرحلا  
 1947ع – 14 آگسٽ تي پاڪستان وجود ۾ آيو.
 1949 – پاڪستان جي تراني لاءِ احمد جي چاڳلا ڌن ترتيب ڏني، ڌن جو دورانيو 80 سيڪنڊ هو.
 1952 – 723 ترانن مان حفيظ جالندري جي لکيل تراني کي قومي تراني طور چونڊيو ويو.
 1954 – قومي تراني کي سرڪاري حيثيت ڏني وئي ۽ ريڊيو پاڪستان تان 13 آگسٽ جي جاري ڪيو ويو.
 1955 – 11 مشهور فنڪارن، احمد رشدي، ڪوڪب جهان، رشيده بيگم، نجم آرا، نسيمه شاهين، زوار حسين، اختر عباس، غلام دستگير، انور ظهير ۽ اختر واسي علي جي آوازن ۾ رڪارڊ ڪيو ويو.
 1996 – برقي گٽار ۾ پهرين دفعي پاڪستان جي موسيقي جي بينڊ جنون پاران انقلاب ايلبم ۾ شايع ڪيو ويو.
تنازعو

پاڪستان جو ترانو دعوا آهي ته پهريون قومي ترانو هو، جيڪو 14 آگسٽ 1947ع تي ريڊيو پاڪستان تان نشر ڪيو ويو.  چيو وڃي ٿو ته محمد علي جناح جي درخواست تي جگن ناٿ آزاد اهو ترانو لکيو، پر اهڙي دعوا جي ڪا تاريخي سچائي ثابت نه ٿي آهي. ڄاڻيل تراني کي ڪڏهن پاڪستان جي سرڪاري قومي تراني طور نه اپنايو ويو ۽ پهريون قومي ترانو سرڪاري طور 1950ع ۾ جاري ڪيو ويو.

حوالا

زمرو:پاڪستان جو قومي ترانو
زمرو:قومي ترانا
زمرو:پاڪستاني ثقافت
زمرو:ايشائي قومي ترانا
زمرو:ملڪن جا قومي ترانا
زمرو:پاڪستان جو قومي ترانو
زمرو:پاڪستان جون قومي علامتون